جمهور باشقانی رجب طیب اردوغان ایله ونزوئلا پرزیدنتی نیکولاس مادورو ایله تله کنفرانس واسیطه‌سیله ایکی اؤلکه آراسیندا سازیش ایمضالادی‌لار.
جمهور باشقانی اردوغان " ونزوئلا ایله 2016-جی ایلده 83 میلیون دو‌لار سویه‌سینده رئال‌لاشان تیجارت حجمیمیزین 2017-جی ایلده 154 میلیون دو‌لارا چاتماسی مثبت آددیم‌دیر. 2018-جی ایلین ایلک اوچ آییندا ایسه تیجارت حجمیمیزین یاریم میلیارد دو‌لاری کئچمه‌سیندن بؤیوک ممنونیت دویدوم. اینانیرام کی، بو رقم ایلین آخیرینادک 2 میلیارد دو‌لارا چاتا‌جاق" دئییب.
اردوغان تله کنفرانس زامانی ونزوئلا-دا می ین 20-ده کئچیریله‌جک پرزیدنت سئچکی‌لری‌نین دینج‌لیک و باریش محیطینده کئچیریلمه‌سینی و خئیرلی اولماسینی دیله‌یه‌رک، مادورایا دا اوغورلار دیله‌ییب.
جمهور باشقانی ایکی اؤلکه آراسینداکی علاقه‌لرین هر ساحه‌ده اینکیشاف ائتمه‌سیندن دویدوغو ممنونلوغو دا دیله گتیریب.
ونزوئلا پرزیدنتی مادورو دا سئچکیده اونا اوغورلار دیله‌ین اردوغانا تشککور ائده‌رک، تورکیه ایله داواملی دیالوقدا اولماقدان ممنونلوغونو دیله گتیریب و ایکی اؤلکه آراسین‌داکی ایستراتئژی علاقه‌لرین گوج‌لو شکیلده اینکیشاف ائتدیگینی سؤیله‌ییب.
مادورو اورتا دوغودا باش وئرن گرگین‌لیک‌لری یاخین‌دان تعقیب ائتدیگینی بیل‌دیره‌رک، "خصوصیله سون دؤنمده فیلیسطینده باش وئرن‌لر چرچیوه‌سینده بوتون مسلمان اؤلکه‌لره و فیلیسطینه دستک اولدوغوموزو آچیق شکیلده ایفاده ائدیرم"-دئیه دانیشیب.
